Source: http://legislatie.just.ro/Public/DetaliiDocumentAfis/11258
Timestamp: 2018-06-21 19:51:52+00:00

Document:
OUG 41 10/07/1997 - Portal Legislativ
ORDONANŢA DE URGENŢĂ nr. 41 din 10 iulie 1997pentru modificarea şi completarea Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
+ Articolul 1Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicată în Monitorul Oficial al României, Partea I, nr. 209 din 3 septembrie 1996, se modifica şi se completează după cum urmează:1. Articolul 3 va avea următorul cuprins:"Art. 3. - (1) Persoanele care s-au aflat în situaţiile prevăzute la art. 1 alin. (1) lit. a) şi b) au dreptul, cu începere de la 1 august 1997, la o indemnizaţie lunară de 60.000 lei pentru fiecare an de detenţie, deportare în străinătate sau prizonierat, indiferent dacă sunt sau nu pensionate. (2) Persoanele care s-au aflat în situaţiile prevăzute la art. 1 alin. (1) lit. c), d) şi e) au dreptul, cu începere de la 1 august 1997, la o indemnizaţie lunară de 30.000 lei pentru fiecare an de internare abuzivă în spitalele de psihiatrie, de domiciliu obligatoriu sau de strămutare în alte localităţi, indiferent dacă sunt sau nu pensionate. ... (3) În funcţie de evoluţia preţurilor şi a tarifelor, indemnizaţiile prevăzute la alin. (1) şi (2) se actualizează prin hotărâre a Guvernului, o dată cu indexarile celorlalte pensii. ... (4) Persoanele prevăzute la alin. (1) şi (2) beneficiază, în mod gratuit şi prioritar, de asistenţa medicală şi medicamente, atât în tratament ambulatoriu, cat şi pe timpul spitalizarilor." ... 2. La articolul 4, alineatul (1) va avea următorul cuprins:"Art. 4. - (1) Soţul (sotia) celui decedat, din categoria celor dispăruţi sau exterminati în timpul detentiei, internati abuziv în spitale de psihiatrie, deportati sau prizonieri, are dreptul la o indemnizaţie lunară de 40.000 lei neimpozabila, dacă ulterior nu s-a recăsătorit."3. Articolul 10 va avea următorul cuprins:"Art. 10. - Prevederile art. 1-7 se aplică, după caz, de către conducerile unităţilor la care sunt încadraţi cei în cauza, de către direcţiile de muncă şi protecţie socială sau de către consiliile locale, pe baza hotărârilor comisiilor pentru aplicarea Decretului-lege nr. 118/1990, emise până la data de 30 iulie 1997."4. Articolul 12 va avea următorul cuprins:"Art. 12. - (1) Beneficiază de prevederile prezentului decret-lege şi persoanele care întrunesc condiţiile prevăzute la art. 1 alin. (1) lit. a) şi b), chiar dacă au domiciliul în străinătate, în condiţiile în care şi-au păstrat cetăţenia română. (2) Stabilirea acestor drepturi se poate face de către oficiile juridice ale direcţiilor generale de muncă şi protecţie socială, cu consultarea conducerii centrale a Asociaţiei Foştilor Deţinuţi Politici din România - A.F.D.P.R. şi numai pe bază de documente prezentate în original, din care să rezulte clar perioadele de detenţie. ... (3) Drepturile prevăzute la art. 1 alin. (1) lit. a) şi b) se acordă de la data intrării în vigoare a Ordonanţei de urgenta a Guvernului nr. 41/1997, dar nu mai mult de un an înainte de data înregistrării cererii la direcţiile generale de muncă şi protecţie socială." ... 5. Articolul 14 va avea următorul cuprins:"Art. 14. - Prevederile prezentului decret-lege nu se aplică persoanelor condamnate pentru infracţiuni contra umanităţii sau celor în cazul cărora s-a dovedit ca au desfăşurat o activitate fascista în cadrul unei organizaţii sau miscari de acest fel."6. După articolul 14 se introduce articolul 14^1, care va avea următorul cuprins:"Art. 14^1. - Direcţiile de muncă şi protecţie socială, prin oficiile juridice proprii, sunt obligate, atunci când sunt sesizate sau din proprie iniţiativă, sa verifice drepturile acordate, până la data intrării în vigoare a Ordonanţei de urgenta a Guvernului nr. 41/1997, beneficiarilor Decretului-lege nr. 118/1990."7. Articolul 18 va avea următorul cuprins: "Art. 18. - Cererile pentru stabilirea drepturilor prevăzute în prezentul decret-lege se vor depune la comisiile: centrala, judeţene sau a municipiului Bucureşti, după caz, până la data de 30 iulie 1997."8. Articolul 19 va avea următorul cuprins:"Art. 19. - Ministerul Finanţelor va introduce în structura bugetului de stat pe anul 1997 modificările ce decurg din aplicarea Ordonanţei de urgenta a Guvernului nr. 41/1997." + Articolul 2Articolul 4 alineatul 2, articolele 8, 9, 11, 13, 15, 16 şi 17 din Decretul-lege nr. 118/1990 se abroga la data intrării în vigoare a prezentei ordonanţe de urgenţă. + Articolul 3Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicată în Monitorul Oficial al României, Partea I, nr. 209 din 3 septembrie 1996, cu modificările aduse prin prezenta ordonanţă de urgenţă, se va republica în Monitorul Oficial al României, dându-se textelor o noua numerotare.PRIM-MINISTRUVICTOR CIORBEAContrasemnează:---------------p. Ministru de stat,ministrul finanţelor,Dan Radu Rusanu,secretar de stat-----------------

References: Articolul 1
 Articolul 3
 articolul 4
 Articolul 10
 Articolul 12
 Articolul 14
 articolul 14
 articolul 14
 Articolul 18
 Articolul 19
 Articolul 2
 Articolul 3